સૌ પ્રથમ નામ લઇ શકાય કિંગખાન શાહરુખનું. શાહરુખ સેલ્ફ ઓબસેસ છે એ જગજાણીતી વાત છે જ. તેને પોતાના સેલ્ફી અપલોડ કરવાની આદત છે. ભારતીય સેલિબ્રિટીઓમાં ઘણી બધી હીરોઈનો સેલ્ફીનો બેધડક ઉપયોગ કરી રહી છે પણ હવે ધીમે ધીમે તેમાંય પુરુષો સ્ત્રીની પાછળ રહેવા નથી માગતા. જ્હોન અબ્રાહમ, રણબીર કપૂર, રણવીર, અભિષેક બચ્ચન, ફરહાન અખતર, શાહિદ કપૂર, કરણ જોહર અને અમિતાભ બચ્ચન પણ એવાં અનેક નામો ઉમેરી શકાય. હકીકતમાં સેલ્ફી એટલે કે પોતાનો ફોટો પાડવાની લાલચ મોટાભાગના રોકી શકતા નથી. પોતાની જાતનું ગૌરવ, પોતાની જાતને સ્થાપિત કરવા માટે, લોકોનું ધ્યાન પોતાની તરફ ખેંચવા માટે સેલ્ફી છે એમ કહી શકાય. સેલ્ફી વિશે દુનિયાભરમાં ચર્ચાઓ થઈ રહી છે.